Bruno Henrique Corsini

Bruno Henrique Corsini (tuntud lihtsalt kui Bruno Henrique; sündinud 21. oktoobril 1989 Apucaranas) on Brasiilia jalgpallur, kes mängib keskpoolkaitsjana Brasiilia kõrgliigaklubis Internacional.

Ta sündis Paraná osariigis ning mängis klubikarjääri alguses koduosariigi klubides Iraty ja Londrina.

2013. aasta juulis läks ta kuni aasta lõpuni Londrinast laenule Brasiilia kõrgliigaklubisse Portuguesa. Brasiilia kõrgliigas debüteeris ta üheksa päeva hiljem mängus Goiási vastu ning lõi esimese värava sama aasta 1. augustil Criciúma vastu. 29 mänguga lõi ta sel hooajal Brasiilia kõrgliigas neli väravat.

2014. aasta jaanuaris sõlmis ta lepingu Brasiilia kõrgliigaklubiga Corinthians. 2015. aastal tuli ta Corinthiansega Brasiilia meistriks.

2016. aasta augustis sõlmis ta nelja-aastase lepingu Itaalia kõrgliigaklubiga Palermo. Seal mängis Henrique vaid ühe hooaja, kuna Palermo langes hooajal 2016/17 järel kõrgliigast välja.

2017. aasta juunis naasis Henrique Brasiilia kõrgliigasse, kui sõlmis lepingu Palmeirasega. 2018. aastal tuli ta Palmeirasega Brasiilia meistriks. Samal aastal lõi ta Brasiilia kõrgliigas üheksa väravat ning valiti liigahooaja sümboolsesse koosseisu.

Aastatel 2020–2023 mängis Henrique Saudi Araabia kõrgliigaklubis Al-Ittihad.

2023. aasta juulis naasis Henrique taas Brasiilia kõrgliigasse, kui sõlmis kuni 2025. aasta lõpuni kehtiva lepingu Internacionaliga."Inter anuncia a contratação de Bruno Henrique, ex-Corinthians e Palmeiras". ge.globo.com. 19.7.2023. Vaadatud 22.4.2024

 Saavutused 
Corinthians
Campeonato Brasileiro Série A: 2015
Palmeiras
Campeonato Brasileiro Série A: 2018
Campeonato Paulista: 2020
Al-Ittihad
Saudi Professional League: 2022–23
Saudi Super Cup: 2022

 Viited 

Kategooria:Brasiilia jalgpallurid
Kategooria:Sport Club Corinthians Paulista mängijad
Kategooria:Palermo FC mängijad
Kategooria:Sociedade Esportiva Palmeirase mängijad
Kategooria:Sport Club Internacionali mängijad
Kategooria:Campeonato Brasileiro Série A mängijad
Kategooria:Serie A mängijad
Kategooria:Sündinud 1989